Komission asetus (EY) N:o 629/2003, annettu 8 päivänä huhtikuuta 2003, oliiviöljytuotannon laadun parantamiseen tähtäävistä toimenpiteistä annetun asetuksen (EY) N:o 528/1999 muuttamisesta sellaisten toimien osalta, joille voidaan myöntää yhteisön rahoitusta



Virallinen lehti nro L 092 , 09/04/2003 s. 0003 - 0004



Komission asetus (EY) N:o 629/2003, annettu 8 päivänä huhtikuuta 2003, oliiviöljytuotannon laadun parantamiseen tähtäävistä toimenpiteistä annetun asetuksen (EY) N:o 528/1999 muuttamisesta sellaisten toimien osalta, joille voidaan myöntää yhteisön rahoitusta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan 11 kohdan, sekä katsoo seuraavaa: (1) Asetuksen N:o 136/66/ETY 5 artiklan 9 kohdan mukaan 1 päivästä marraskuuta 2001 alkaen oliiviöljyn ja syötäväksi tarkoitettujen oliivien tuottajille myönnettävästä tuotantotuesta suunnataan 1,4 prosenttia jäsenvaltioiden sellaisten toimenpiteiden rahoittamiseen, joilla parannetaan oliiviöljyn ja syötäväksi tarkoitettujen oliivien tuotannon laatua ja ympäristövaikutuksia. Komission asetuksessa (EY) N:o 528/1999(3), sellaisena kuin se on muutettuna asetuksella (EY) N:o 593/2001(4), ei kuitenkaan viitata syötäväksi tarkoitettujen oliivien tuotantoon. (2) Asetus (EY) N:o 528/1999 on tämän vuoksi muutettava. (3) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 528/1999 seuraavasti: 1) Korvataan nimi seuraavasti: "Komission asetus (EY) N:o 528/1999, annettu 10 päivänä maaliskuuta 1999, oliiviöljyn ja syötäväksi tarkoitettujen oliivien tuotannon laadun parantamiseen tähtäävistä toimenpiteistä". 2) Muutetaan 1 artikla seuraavasti: a) Korvataan 1 kohta seuraavasti: "1. Tässä asetuksessa täsmennetään alueellisella tasolla toteutettavat, oliiviöljyn ja syötäväksi tarkoitettujen oliivien tuotannon laadun ja tuotannon ympäristövaikutusten parantamiseen tähtäävät toimet ja noudatettavat yksityiskohtaiset säännöt.". b) Muutetaan 2 kohta seuraavasti: i) Korvataan b, c, d ja e alakohta seuraavasti: "b) oliivipuiden viljelyn ja käsittelyn, oliivien korjuun, varastoinnin ja käsittelyn sekä tuotettujen öljyjen ja syötäväksi tarkoitettujen oliivien varastoinnin edellytysten parantaminen; c) oliivinviljelijöille, puristamoille ja syötäväksi tarkoitettujen oliivien jalostusyrityksille annettava tekninen apu, joka tähtää ympäristön sekä oliivien tuotannon ja niiden öljyksi ja syötäväksi tarkoitetuiksi oliiveiksi jalostamisen laadun parantamiseen; d) oliivien puristuksesta ja jalostuksesta peräisin olevan jätteen poiston parantaminen siten, ettei siitä ole ympäristölle vahinkoa; e) koulutus, tietämyksen levittäminen ja esittely, joiden tarkoituksena on levittää viljelijöille, puristamoille ja syötäväksi tarkoitettujen oliivien jalostajille oliiviöljyn ja syötäväksi tarkoitettujen oliivien laatua sekä oliivinviljelyn ympäristövaikutuksia koskevia tietoja;". ii) Korvataan g alakohta seuraavasti: "g) yhteistyö erikoistuneiden järjestöjen kanssa neitsytoliiviöljyn ja syötäväksi tarkoitettujen oliivien tuotannon laadun parantamiseen liittyvien tutkimusohjelmien toteuttamisessa samalla ympäristön parantamista edistäen.". c) Korvataan 3 kohdan toinen alakohta seuraavasti:"Oliivipuun kärpäsen torjuntaan käytettäviä hyönteismyrkkyjä on käytettävä proteiinitappien avulla. Näiden hyönteismyrkkyjen käyttö voidaan kuitenkin sallia erityisoloissa ja käsittelyjen määräämisestä vastaavien elinten valvonnassa erilaisten yksityiskohtaisten sääntöjen mukaisesti. Näiden hyönteismyrkkyjen ja niiden käyttötapojen on oltava sellaiset, että käsitellyiltä oliivintuotantoalueilta tulevissa oliiveissa sekä näistä oliiveista tuotetuissa öljyissä ja syötäväksi tarkoitetuissa oliiveissa olevat jäämät eivät ylitä yhteisön lainsäädännössä sallittuja enimmäismääriä.". 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä marraskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä huhtikuuta 2003. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 62, 11.3.1999, s. 8. (4) EYVL L 88, 28.3.2001, s. 6.